CELEX: 31983R1028
Language: el
Date: 1983-04-27 00:00:00
Title: Κανονισμός (ΕΟΚ) αριθ. 1028/83 του Συμβουλίου της 27ης Απριλίου 1983 περί τροποποιήσεως του κανονισμού (ΕΟΚ) αριθ. 3035/80 περί καθορισμού των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης

Avis juridique important

|

31983R1028

Κανονισμός (ΕΟΚ) αριθ. 1028/83 του Συμβουλίου της 27ης Απριλίου 1983 περί τροποποιήσεως του κανονισμού (ΕΟΚ) αριθ. 3035/80 περί καθορισμού των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης  

Επίσημη Εφημερίδα αριθ. L 116 της 30/04/1983 σ. 0009 - 0009 Ισπανική ειδική έκδοση: Κεφάλαιο 03 τόμος 27 σ. 0162  Πορτογαλική ειδική έκδοση : Κεφάλαιο 03 τόμος 27 σ. 0162 

***** ΚΑΝΟΝΙΣΜΟΣ (ΕΟΚ) αριθ. 1028/83 ΤΟΥ ΣΥΜΒΟΥΛΙΟΥ  της 27ης Απριλίου 1983  περί τροποποιήσεως του κανονισμού (ΕΟΚ) αριθ. 3035/80 περί καθορισμού των γενικών κανόνων που αφορούν τη χορήγηση επιστροφών κατά την εξαγωγή και των κριτηρίων καθορισμού του ύψους αυτών, για ορισμένα γεωργικά προϊόντα εξαγόμενα υπό μορφή εμπορευμάτων μη υπαγομένων στο παράρτημα ΙΙ της συνθήκης  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1183/82 (2), και ιδίως το άρθρο 17 παράγραφος 3, καθώς και τις αντίστοιχες διατάξεις ορισμένων άλλων κανονισμών περί κοινής οργανώσεως αγοράς στον τομέα των γεωργικών προϊόντων,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 3035/80 (3), όπως τροποποιήθηκε τελευταία από τον κανονισμό (ΕΟΚ) αριθ. 764/82 (4), προβλέπει μόνο περιορισμένες δυνατότητες καθορισμού διαφοροποιημένων επιστροφών αναλόγως του προορισμού·  ότι η αγορά των περισσοτέρων εμπορευμάτων που περιλαμβάνονται στις διακρίσεις 18.06 Δ ΙΙ γ) και 21.07 Η VII εως ΙΧ του Κοινού Δασμολογίου είναι στενά συνδεδεμένη με την αγορά βουτύρου·  ότι, ως εκ τούτου, για να καθοριστούν παρόμοιες επιστροφές γι ' αυτό το γεωργικό προϊόν βάσεως ανεξάρτητα από τη μορφή υπό την οποία εξάγεται, είναι αναγκαίο να παραταθεί μέχρι τις 30 Ιουνίου 1983, η υπάρχουσα δυνατότητα καθορισμού επιστροφών, διαφοροποιημένων αναλόγως του προορισμού, για τα προαναφερόμενα εμπορεύματα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 4 παράγραφος 6 του κανονισμού (ΕΟΚ) αριθ. 3035/80, οι όροι «κατά την περίοδο εμπορίας 1982/83» αντικαθίστανται από τους όρους «μέχρι τις 30 Ιουνίου 1983».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Απριλίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στο Λουξεμβούργο, στις 27 Απριλίου 1983.  Για το Συμβούλιο  Ο Πρόεδρος  I. KIECHLE  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 146 της 20. 5. 1982, σ. 1.  (3) ΕΕ αριθ. L 323 της 29. 11. 1980, σ. 27.  (4) ΕΕ αριθ. L 87 της 1. 4. 1982, σ. 4.